|  |  |
| --- | --- |
|  | **ZAVOD ZA PROSTORNO UREĐENJE SISAČKO-MOSLAVAČKE ŽUPANIJE** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **NAZIV**  **PROGRAMA:**  **CILJ PROGRAMA:**  **OPIS PROGRAMA:**  **REALIZACIJA FINANCIJSKOG PLANA:**  **POKAZATELJ USPJEŠNOSTI IZVRŠENJA CILJEVA PROGRAMA:** |  | 1. **REDOVITA DJELATNOST ZAVODA ZA PROSTORNO UREĐENJE**   **SISAČKO-MOSLAVAČKE ŽUPANIJE**  Djelatnost Zavoda u obavljanju poslova prostornog uređenja usmjerena je prema stvaranju uvjeta za učinkovitiju provedbu sustava prostornog uređenja, odnosno racionalno i svrhovito korištenje prostora, uz očuvanje svih prirodnih, kulturnih i drugih zaštićenih vrijednosti te uvažavanje sveukupnog gospodarskog, društvenog i kulturnog razvitka utemeljenog na principu prostorne održivosti.  Glavni i prioritetni cilj redovite djelatnosti Zavoda za prostorno uređenje Sisačko-moslavačke županije (nastavno u tekstu: Zavod) je učinkovito, efikasno i kontinuirano izvršavanje poslova iz djelokruga rada Zavoda. Ovaj cilj ostvaruje se osiguravanjem plaća, materijalnih rashoda koji su potrebni za poslovanje Zavoda te osiguravanjem kontinuiranog stručnog usavršavanja svih zaposlenika Zavoda.  Sukladno odredbama Zakona i Statuta, Zavod financijska sredstva za svoj rad ostvaruje iz više izvora. U promatranom razdoblju Zavod je ostvario sljedeće prihode:   |  |  |  |  | | --- | --- | --- | --- | | PRIHODI  1.1. – 30.6.2020. | PLANIRANO | REALIZIRANO | % | | 6  PRIHODI POSLOVANJA | 2.508.671,35 | 1.092.735,6 | 43,56 | | 67  PRIHODI IZ NADLEŽNOG PRORAČUNA | 2.173.145,35 | 1.003.534,48 | 46,18 | | 64  PRIHODI OD FINANCIJSKE IMOVINE | 150,00 | 1,18 | 0,79 | | 66  PRIHODI OD PRUŽENIH USLUGA | 160.000,00 | 89.200,00 | 55,75 | | 92  PRIHODI OD PRUŽENIH USLUGA | 145.376,00 | 0,00 | 0,00 | | 63  TEKUĆE POMOĆI IZ PRORAČUNA KOJI IM NIJE NADLEŽAN | 30.000,00 | 0,00 | 0,00 |   Sukladno planiranim prihodima, prema gore prikazanoj tablici, razvidno je ostvarenje prihoda u realnim granicama u promatranom razdoblju. Manjak planiranih ukupnih prihoda nastao je kao posljedica obustave pomoći iz nenadležnog proračuna (Ministarstvo graditeljstva i prostornog uređenja) uslijed nepredviđene krize prouzročene COVIDOM 19.  Nadalje, vlastiti prihodi od pruženih usluga ostvareni su i više od planiranog u promatranom razdoblju, što ukazuje da se djelatnost Zavoda odvija redovito i na kvalitetan način.   |  |  |  |  |  | | --- | --- | --- | --- | --- | | RASHODI 1.1. – 30.6.2020. | | PLANIRANO | REALIZIRANO | % | |  | SVEUKUPNI RASHODI | 2.508.671,35 | 1.113.143,80 | 44,37 | | 3 | RASHODI POSLOVANJA | 2.401.295,35 | 1.098.331,30 | 45,74 | | 31 | RASHODI ZA ZAPOSLENE | 1.778.545,35 | 864.412,31 | 48,60 | | 32 | MATERIJALNI RASHODI | 619.800,00 | 232.380,89 | 37,49 | | 34 | FINANCIJSKI RASHODI | 2.950,00 | 1.538,10 | 52,14 | | 4 | RASHODI ZA NABAVU NEFINANCIJSKE IMOVINE | 107.376,00 | 14.812,50 | 13,79 | | 41 | RASHODI ZA NABAVU NEPROIZVODNE DUGOTRAJNE IMOVINE | 25.500,00 | 0,00 | 0,00 | | 42 | RASHODI ZA NABAVU PROIZVODNE DUGOTRAJNE IMOVINE | 81.876,00 | 14.812,50 | 18,09 |   Sukladno gore prikazanoj tablici, prosječan stupanj izvršenosti rashodovne strane Financijskog plana Zavoda u okviru programa „Redovita djelatnost“ javne ustanove Zavod za prostorno uređenje Sisačko-moslavačke županije iznosi 44,37 %, što ukazuje da su sredstva racionalno korištena za redovan rad i kvalitetno obavljanje osnovne djelatnosti Zavoda.  **2. PROGRAMI ZAVODA ZA PROSTORNO UREĐENJE**  Djelatnost Zavoda određena je člankom 27. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i obuhvaća osobito:   * izradu, odnosno koordinaciju izrade i praćenje provedbe prostornih planova područne (regionalne) razine; * izradu izvješća o stanju u prostoru; * vođenje informacijskog sustava prostornog uređenja i upravljanje istim u okviru svojih ovlasti; * pripremu polazišta za izradu odnosno stavljanje izvan snage prostornih planova užih područja; * pružanje stručne savjetodavne pomoći u izradi prostornih planova lokalne razine; * druge poslove u skladu sa Zakonom i Statutom Zavoda.   Zavod može izrađivati i prostorni plan područja posebnih obilježja, prostorni plan uređenja grada i općine, generalni urbanistički plan, urbanistički plan uređenja od značaja za Državu, odnosno županiju te obavljati stručne analitičke poslove iz područja prostornog uređenja, ako to zatraži Ministarstvo ili Župan.  Zavod je samostalan u obavljanju svoje djelatnosti i poslovanja. Djelatnosti, radi kojih je osnovan, obavlja sukladno važećim zakonima i propisima, kojima je uređen sustav prostornog uređenja, osnivačkom aktu i Statutu, te stručnim normama, suvremenim i znanstvenim dostignućima i pravilima struke.  Cjelokupna aktivnost Zavoda odvijala se na poslovima i zadacima koji su propisani zakonima iz područja prostornog uređenja, ugovornim obvezama koje je Zavod sklopio u proteklom razdoblju te povjerenim poslovima na temelju odluka Župana.  Tijekom 2020. godine Zavod je nastavio započete poslove na izradi prostorno-planske dokumentacije u 2019. godini te započeo izradu novougovorenih dokumenata prostornog uređenja sukladno Programu rada za 2020. godinu.  **2.1. Izrada dokumenata prostornog uređenja**  **2.1.2. Izmjene i dopune prostornih planova uređenja jedinica lokalne samouprave**  **II. izmjene i dopune PPUG Hrvatska Kostajnica**  Sukladno Odluci o povjeravanju poslova Zavod je nastavio izradu II. izmjena i dopuna Prostornog plana uređenja Grada Hrvatska Kostajnica, a koja je započela tijekom 2019. godine.  II. izmjene i dopune PPUG Hrvatska Kostajnica izrađuju se radi:  - usklađenja postojećeg PPUG Hrvatska Kostajnica s donesenim zakonima i  propisima koji imaju utjecaj na prostorno planiranje;  - usklađenje s Prostornim planom Sisačko-moslavačke županije („Službeni glasnik Sisačko-moslavačke županije“ br. 4/01, 12/10 i 10/17);  - usklađenje sa zahtjevima koje nadležna javnopravna tijela dostavljaju na temelju članka 90. Zakona o prostornom uređenju;  - izmjene i dopune Plana u skladu s prihvaćenim zahtjevima pravnih i fizičkih osoba, a koji su dostavljeni na osnovu obavijesti o izradi Plana;  - izrade grafičkog dijela Plana u službenom projekcijskom koordinatnom sustavu Republike Hrvatske (HTRS96/TM);  - analize građevinskih područja svih naselja te njihova korekcija nakon utvrđivanja neizgrađenih i izgrađenih dijelova građevinskog područja naselja;  - analize i korekcije svih izdvojenih građevinskih područja izvan naselja koja su planirana za sve namjene osim za stambenu (gospodarska, sportska i dr.);  - analiza cjelokupne infrastrukture (uključivo i komunalnu infrastrukturu) te usklađenje iste u skladu sa zahtjevima tijela određenih posebnim propisima;  - određivanja lokacije građevinskog otpada.  Dovršena je izrada Nacrta prijedloga II. izmjena i dopuna Prostornog plana uređenja Grada Hrvatska Kostajnica.  **III. izmjene i dopune PPUO Topusko**  Sukladno Odluci o povjeravanju poslova Zavod je nastavio izradu III. izmjena i dopuna Prostornog plana uređenja Općine Topusko, a koja je započela tijekom 2019. godine.  III. izmjene i dopune Prostornog plana uređenja Općine Topusko izrađuju se radi:  - usklađenja postojećeg PPUO Topusko s donesenim zakonima i propisima koji imaju utjecaj na prostorno planiranje;  - usklađenja s Prostornim planom Sisačko-moslavačke županije („Službeni glasnik Sisačko-moslavačke županije“ br. 4/01., 12/10. i 10/17.);  - usklađenja sa zahtjevima koje nadležna javnopravna tijela dostavljaju na temelju članka 90. Zakona o prostornom uređenju;  - usklađenja s prihvaćenim zahtjevima pravnih i fizičkih osoba, dostavljenih na osnovu obavijesti o izradi III. ID PPUO Topusko.  Provedena je javna rasprava o prijedlogu III. izmjena i dopuna Prostornog plana uređenja Općine Topusko, izrađeno je Izvješće o provedenoj javnoj raspravi, te je izrađen Nacrt konačnog prijedloga III. izmjena i dopuna Prostornog plana uređenja Općine Topusko.  **III. izmjene i dopune PPUO Sunja**  Sukladno Odluci o povjeravanju poslova Zavod je nastavio izradu III. izmjena i dopuna Prostornog plana uređenja Općine Sunja, a koja je započela tijekom 2019. godine.  III. izmjene i dopune Prostornog plana uređenja Općine Sunja izrađuju se radi izmjena i dopuna plana u skladu s prihvaćenim zahtjevima pravnih i fizičkih osoba, a koji se odnose na prenamjenu i proširenje katastarskih čestica u k.o. Greda Sunjska u građevinsko područje gospodarske i opće namjene.  Provedena je javna rasprava o prijedlogu III. izmjena i dopuna Prostornog plana uređenja Općine Sunja, izrađeno je Izvješće o provedenoj javnoj raspravi, te je izrađen Nacrt konačnog prijedloga III. izmjena i dopuna Prostornog plana uređenja Općine Sunja.  **II. izmjene i dopune PPUO Gvozd**  Ugovorena je izrada II. izmjena i dopuna Prostornog plana uređenja Općine Gvozd.  Sukladno Odluci o povjeravanju poslova Zavod je započeo izradu II. izmjena i dopuna Prostornog plana uređenja Općine Gvozd. Izrađena su polazišta za izradu te je započeta izrada Nacrta prijedloga II. izmjena i dopuna Prostornog plana uređenja Općine Gvozd.  **II. izmjene i dopune PPUO Donji Kukuruzari**  Ugovorena je izrada te su izrađena polazišta za izradu II. izmjena i dopuna Prostornog plana uređenja Općine Donji Kukuruzari.  **IV. izmjene i dopune PPUG Novske**  Ugovorena je izrada IV. izmjena i dopuna Prostornog plana uređenja Grada Novske.  IV. izmjene i dopune PPUG Novske izrađuju se radi:  - usklađenja postojećeg PPUG Novske sa Zakonom o prostornom uređenju („Narodne novine“ broj 153/13, 65/17, 114/18, 39/19 i 98/19) te drugim zakonima i propisima;  - usklađenja s planom više razine Prostornim planom Sisačko-moslavačke županije („Službeni glasnik Sisačko-moslavačke županije“ br. 4/01, 12/10, 10/17, 12/19 i 23/19);  - usklađenja sa zahtjevima javnopravnih tijela;  - omogućavanja realizacije planiranih kapitalnih projekata;  - usklađenja s pristiglim zahtjevima podnesenih Gradu Novska temeljem članka 85. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19) kojim je propisano da izradu prostornog plana lokalne razine, kao i njegovih izmjena i dopuna, može inicirati svatko (kao što su korekcije namjena površine).  Izrađena su polazišta za izradu Plana i započeta je izrada nacrta prijedloga Plana.  **2.2. Ostale mjere i aktivnosti u funkciji izrade i provedbe dokumenata prostornog uređenja**  **2.2.1. Izrada Izvješća o stanju u prostoru**  Izrada četverogodišnjih izvješća o stanju u prostoru obveza je jedinica lokalne samouprave i područne (regionalne) samouprave prema Zakonu o prostornom uređenju („Narodne novine“ broj 153/13, 65/17, 114/18, 39/19 i 98/19).  Izvješća sadrže polazišta, analizu i ocjenu stanja i trendova prostornog razvoja te analizu provedbe prostornih planova i drugih dokumenata koji utječu na prostor, kao i prijedloge za unapređenje prostornog razvoja s osnovnim preporukama mjera za iduće četverogodišnje razdoblje.  Izvješće se izrađuje u skladu s Pravilnikom o sadržaju i obveznim prostornim pokazateljima izvješća o stanju u prostoru („Narodne novine“ br. 48/14.i 19/15.) kojim su određeni sadržaj izvješća, obvezni prostorni pokazatelji, način sudjelovanja javnopravnih tijela u izradi izvješća i drugi zahtjevi u vezi s praćenjem stanja u području prostornog uređenja.  Zavod kontinuirano prati izradu, prikuplja i analizira podatke sudionika u prostoru i izrađuje izvješća o stanju u prostoru za jedinice lokalne samouprave koje to od njega zatraže.  Zavod je u prvoj polovici 2020. godine ugovorio izradu:   * **Izvješće o stanju u prostoru Općine Gvozd.**   Navedeno izvješće obuhvaća razdoblje od 2009. do 2019. godine. Izrađen je i dostavljen Prijedlog Izvješća o stanju u prostoru Općine Gvozd za razdoblje 2009. - 2019. godine.  **2.2.2. Suradnja s jedinicama regionalne i lokalne samouprave**  Tijekom prve polovice 2020. godine, Zavod je nastavio uspješnu suradnju s jedinicama lokalne samouprave (gradovima i općinama) i sa susjednim županijama na praćenju i provedbi dokumenata prostornog uređenja.  Zavod je aktivno pratio izradu i donošenje dokumenata prostornog uređenja dostavom podataka, sudjelovanjem na prethodnim i javnim raspravama i davanjem prijedloga i mišljenja na dokumente prostornog uređenja.  Tijekom prve polovice 2020. godine praćena je izrada sljedećih prostorno planskih dokumenata:     * izrada i donošenje prostorno planskih dokumenata u susjednim županijama: * V. izmjene i dopune Prostornog plana Brodsko-posavske županije; * VI. izmjene i dopune Prostornog plana Bjelovarsko-bilogorske županije; * VII. izmjene i dopune Prostornog plana Zagrebačke županije. * izrada i donošenje prostornih planova uređenja gradova/općina: * II. izmjene i dopune PPUG Hrvatska Kostajnica; * III. izmjene i dopune PPUO Topusko; * III. izmjene i dopune PPUO Sunja; * III. izmjene i dopune PPUG Siska; * VI. izmjene i dopune PPUG Petrinje; * VII. izmjene i dopune PPUG Petrinje; * IV. izmjene i dopune PPUG Novske; * V. izmjene i dopune PPUG Novske; * VI. izmjene i dopune PPUG Kutine; * II. izmjene i dopune PPUO Gvozd. * izrada i donošenje generalnih urbanističkih planova uređenja (GUP), urbanističkih planova uređenja (UPU) i detaljnih planova uređenja (DPU) u pojedinim jedinicama lokalne samouprave: * I. izmjene i dopune UPU naselja Dvor; * I. izmjene i dopune UPU naselja Gora; * IV. izmjene i dopune UPU Grada Gline; * III. izmjene i dopune GUP grada Siska; * V. izmjene i dopune GUP grada Petrinje; * UPU 1 Petrinja; * UPU 4 Petrinja; * VI. izmjene i dopune GUP grada Petrinje; * izmjene i dopune UPU Slatina Petrinja; * III. izmjene i dopune UPU Grada Novske; * IV. izmjene i dopune UPU Grada Novske; * IX. izmjene i dopune GUP grada Kutine; * II. izmjene i dopune DPU 11 Kutina; * izmjene i dopune UPU Gospodarske zone „Sisak-jug“.   Tijekom sudjelovanja u prethodnim i javnim raspravama na izradi prostornih planova uređenja i ostalih dokumenata prostornog uređenja i zaštite okoliša jedinica lokalnih samouprava, Zavod je koordinirao i usmjeravao izradu tih dokumenata u cilju usklađenosti s Prostornim planom Sisačko-moslavačke županije, prostornim planovima susjednih županija te s drugim dokumentima prostornog uređenja od utjecaja na predmetni plan radi učinkovitog korištenja i gospodarenja prostorom te u svrhu zaštite okoliša, prirodne i kulturne baštine.  U okviru suradnje s jedinicama lokalne samouprave, Zavod je na temelju njihovih zahtjeva za predmetne planove davao mišljenja u postupcima ocjene o potrebi strateške procjene utjecaja na okoliš.  Zavod je također, na zahtjev jedinica lokalne samouprave, javnopravnih tijela i fizičkih osoba davao mišljenja i tumačenja za potrebe provedbe prostornih planova.  **2.2.3. Suradnja s upravnim odjelima Sisačko-moslavačke županije**  Prilikom izrade dokumenata prostornog uređenja Zavod kontinuirano surađuje s upravnim odjelima Sisačko-moslavačke županije radi pribavljanja, odnosno razmjene najnovijih podataka. Isto tako, s obzirom na to da Zavod raspolaže s dokumentima prostornog uređenja i podacima o stanju u prostoru, na zahtjev pojedinih upravnih odjela, dostavljao je tražene podatke i mišljenja i izrađivao kartografske prikaze.  Također u svim procesima Zavod aktivno surađuje s ustanovama i drugim institucijama za razmjenu i prikupljanje podataka vezano na prostorno-plansku dokumentaciju.  **2.2.4. Praćenje stanja u prostoru, uspostava informacijskog sustava**  **2.2.4.1. Informacijski sustav prostornog uređenja Ministarstva**  **graditeljstva i prostornoga uređenja**  Informacijski sustav prostornog uređenja uspostavlja se i vodi za potrebe izrade, donošenja, provedbe i nadzora prostornih planova, trajnog praćenja stanja u prostoru i području prostornog uređenja te izrade izvješća o stanju u prostoru, u skladu sa Zakonom i drugim propisima. Uspostavlja ga i razvija Ministarstvo u suradnji sa zavodima za prostorno uređenje županije, odnosno Grada Zagreba.  Informacijski sustav uspostavlja se i vodi u elektroničkom obliku, kao interoperabilni i multiplatformni sustav kojim se povezuju informacijski sustavi pojedinih javnopravnih tijela, koja temeljem Zakona i posebnih propisa izrađuju i/ili održavaju prostorne podatke i druge podatke značajne za prostorno uređenje.  Prema dostavljenim uputama Ministarstva, Zavod je kontinuirano ažurirao sve dostavljene podatke te dopunjavao katalog metapodataka unutar ISPU sustava za sve planove na području Sisačko-moslavačke županije.  U svrhu stručne i organizirane pohrane, čuvanja i lakšeg pretraživanja podataka, Zavod je implementirao softwerski program „ArhCoordinator“.  Programom „ArhCoordinator“ u 2020. godini obuhvaćeni su svi važeći prostorni planovi na području Sisačko-moslavačke županije, od razine urbanističkih (detaljnih) planova uređenja do Prostornog plana SMŽ i PP Lonjsko polje, uključujući sve izmjene i dopune.  **2.2.4.2. Informacijski sustav prostornog uređenja Zavoda**  U svrhu razvoja i modernizacije struke u području prostornog uređenja, Zavod je uspostavio Geoportal Sisačko-moslavačke županije koji predstavlja aplikaciju kao jedinstveno, odnosno središnje mjesto pristupa prostornim podacima za cijelo područje županije.  Sastoji se od velikog broja kartografskih podloga i slojeva prostornih podataka, topografskih karata, digitalnih orto-foto karata, prostornih planova, planova infrastrukturnih sustava, granica građevinskih područja, koji se mogu pregledavati samostalno ili kombinirano.  Geoportal podrazumijeva korištenje suvremenih informacijskih tehnologija velike brzine (100/100 mb/s) i visoke raspoloživosti, puno lakši pristup građanima za dobivanje potrebnih prostornih podataka (informacija) na području Sisačko-moslavačke županije.  Geoportal podrazumijeva jednu vrstu mrežnog portala koji omogućuje pristup prostornim informacijama te različite povezane usluge (pretraživanje, pregledavanje, preuzimanje, transformaciju, analizu, otkrivanje usluga).  Izrađen je u skladu s važećim propisima iz područja prostornog uređenja. Olakšava dobivanje potrebnih informacija u svrhu dobivanja akata o gradnji kao i ostalih potvrda te omogućuje efikasniji rad tijela lokalne i područne (regionalne) samouprave pri izdavanju dozvola.  Geoportal se kontinuirano ažurira i nadopunjava dodatnim informacijama, slojevima prostornih podataka, kartografskim podlogama, novim dokumentima prostornog uređenja (prostornim planovima) te se kroz uvažavanje prijedloga i primjedbi svih korisnika dograđuje i podiže kvaliteta funkcioniranja geoportala.  U razmatranom razdoblju izvršeno je redovno ažuriranje postojećih slojeva te je implementirana novodonesena prostorno planska dokumentacija.  **2.3. Ostali poslovi i zadaci Zavoda**  Pored svih navedenih aktivnosti, Zavod je tijekom prvog polugodišta 2020. godine, radio i stručno-analitičke poslove od značaja za prostorno uređenje i zaštitu okoliša, koje je Zavodu povjerilo Ministarstvo prostornog uređenja i graditeljstva, odnosno Župan.  Zavod aktivno sudjeluje, putem svojih imenovanih predstavnika, u procesima izrade znanstveno-istraživačkih studija različitih područja, strateških i drugih dokumenata za područje Sisačko-moslavačke županije te za potrebe istih izrađuje i izdaje potrebne stručne podloge i kartografske prikaze te daje primjedbe i mišljenja. U razmatranom razdoblju Zavod je sudjelovao pri izradi sljedećih dokumenata:   * Krajobraza studija s idejnim rješenjem uređenja lijeve obale rijeke Save u naselju Krapje; * Studija utjecaja na okoliš „Zaštita od poplave naselja Kraljeva Velika“; * stručna podloga za zaštitu Zrinske gore.   **3. Stručni razvoj Zavoda**  Radi učinkovitog izvršavanja poslova i zadaća Zavoda, provodilo se stručno osposobljavanje djelatnika Zavoda kroz prisustvovanje stručnim tematskim savjetovanjima.  **4. Osiguranje javnosti rada**  Zavod ima svoju mrežnu stranicu (www.zpusmz.hr) koja je tijekom prvog polugodišta 2020. godine kontinuirano ažurirana i osuvremenjivana.  Objavom dokumenata i podataka iz registra podataka, odnosno informacijskog sustava Zavoda, kao i objavama informacija o aktivnostima Zavoda, omogućena je veća javnost rada Zavoda te jednostavniji i brži pristup informacijama o stanju u prostoru, važećoj prostorno-planskoj dokumentaciji te planiranim događanjima.  KLASA:022-02/20-03/01  UR.BROJ:2176-117-01-20-2  Sisak, 7. rujna 2020. godine  **RAVNATELJ**  Domagoj Orlić, dipl.ing.prom. |